1.

L-Anness II huwa emendat kif gej: (a) fl-Artikolu 1, id-definizzjoni ta' “sistema anċillari” hija ssostitwita b'dan li ġej: “‘sistema anċillari’ tfisser sistema ġestita minn entità stabbilita fiż-Żona Ekonomika Ewropea (ŻEE) li hija soġġetta għal superviżjoni u/jew sorveljanza minn awtorità kompetenti u tikkonforma mar-rekwiżiti ta' sorveljanza għal-lokazzjoni ta' infrastrutturi li joffru servizzi f'euro, kif emendati minn żmien għal żmien u ppubblikati fuq il-websajt tal-BĊE (*1), li fiha ħlasijiet u/jew strumenti finanzjarji jiġu skambjati u/jew ikklerjati jew irrekordjati (a) bl-obbligi monetarji ssaldati fit-TARGET2 u/jew (b) fondi miżmuma fit-TARGET2, b'konformità mal-Linja Gwida BĊE/2012/27 (*2) u ma' ftehim bilaterali bejn is-sistema anċillari u l-BĊ relevanti tal-Eurosistema; (b) L-Artikolu 34 huwa emendat kif ġej: (i) il-paragrafu 6 huwa ssostitwit b'dan li ġej: “6. Jekk detentur ta' kont PM jiġi sospiż mit-TARGET2-[daħħal ir-referenza tal-BĊ/pajjiż], għal raġunijiet li mhumiex dawk speċifikati fil-paragrafu 1(a), il-ħlasijiet kollha li jidħlulu u l-ordnijiet għall-ħlas kollha li joħorġu minnu għandhom jinħażnu u jiddaħħlu fl-entry disposition wara li jkunu ġew aċċettati espliċitament mill-BĊ tad-detentur ta' kont PM sospiż biss.”; (ii) il-paragrafu 7 li ġej huwa miżjud: “7. Jekk detentur ta' kont PM huwa sospiż mit-TARGET2- [daħħal ir-referenza tal-pajjiż/BĊ] għar-raġunijiet speċifikati fil-paragrafu 1(a), kull ordni ta' ħlas li toħroġ minn dak id-detentur ta' kont tal-PM għandha tkun ipproċessata biss fuq l-istruzzjonijiet tar-rappreżentanti tiegħu, inklużi dawk maħtura minn awtorità kompetenti jew qorti, bħall-amministratur tal-insolvenza tad-detentur ta' kont PM, jew bis-saħħa ta' deċiżjoni infurzabbli ta' awtorità kompetenti jew qorti li tipprovdi struzzjonijiet dwar kif il-pagamenti għandhom jiġu pproċessati. Il-ħlasijiet kollha li deħlin għandhom jiġu identifikati skont il-paragrafu 6.”; (c) L-Artikolu 38 huwa emendat kif ġej: (i) il-paragrafu 2 huwa ssostitwit b'dan li ġej: “2. Permezz ta' deroga mill-paragrafu 1, il-parteċipant jaqbel li l-[niżżel l-isem tal-BĊ] jista' jiżvela informazzjoni ta' ħlas, teknika jew organizzattiva rigward il-parteċipant, parteċipanti mill-istess grupp jew klijenti tal-parteċipant miksuba waqt l-operat tat-TARGET2-[daħħal ir-referenza għall-BĊ/pajjiż] (a) BĊi oħra jew partijiet terzi li huma involuti fit-tħaddim tat-TARGET2- [daħħal ir-referenza tal-BĊ/pajjiż], sakemm dan ikun meħtieġ għat-tħaddim effiċjenti tat-TARGET2 jew il-monitoraġġ ta' jew l-espożizzjoni tal-grupp tagħha; (b) BĊi oħra sabiex iwettqu l-analiżi meħtieġa għall-operazzjonijiet tas-suq, il-funzjonijiet tal-politika monetarja, l-istabbiltà finanzjarja jew l-integrazzjoni finanzjarja; jew (c) awtoritajiet superviżorji u ta' sorveljanza tal-Istati Membri u l-Unjoni, inklużi l-BĊi, sakemm dan ikun meħtieġ għat-twettiq tal-kompiti pubbliċi tagħhom, u sakemm l-iżvelar ma jkunx f'kunflitt mal-liġi applikabbli f'dawn il-każijiet kollha. Il-[daħħal l-isem tal-BĊ] m'għandux ikun responsabbli għall-konsegwenzi finanzjarji u kummerċjali ta' dan l-iżvelar.”; (ii) il-paragrafu 3 huwa ssostitwit b'dan li ġej: “3. Permezz ta' deroga mill-paragrafu 1 u sakemm dan ma jagħmilhiex possibbli, kemm jekk direttament kif ukoll indirettament, li jiġu identifikati l-parteċipant jew il-klijenti tal-parteċipant, il-[daħħal l-isem tal-BĊ] jista' juża, jiżvela jew jippubblika informazzjoni dwar ħlas li jirrigwarda lill-parteċipant jew lill-klijenti tal-parteċipant għal finijiet statistiċi, storiċi, xjentifiċi jew oħrajn fl-eżerċitar tal-funzjonijiet pubbliċi tagħhom jew ta' funzjonijiet ta' entitajiet pubbliċi oħra li lilhom tiġi żvelata l-informazzjoni.”; (d) fl-Appendiċi I, il-paragrafu 8(8)(c) huwa ssostitwit b'dan li ġej: “(c) mill-kont PM sal-kont tekniku ġestit mis-sistema anċillari bl-użu tal-proċedura ta' saldu 6 f'ħin reali; u”; (e) L-Appendiċi IV huwa emendat kif gej: (i) il-paragrafu 6(a) huwa mibdul b'li ġej: “(a) Jekk jidhirlu li jkun meħtieġ li jsir hekk, il-[daħħal l-isem tal-BĊ] għandu jibda l-ipproċessar ta' kontinġenza ta' ordnijiet ta' ħlas fil-Modulu ta' Kontinġenza tal-SSP jew mezzi oħra. F'dawn il-każijiet, il-parteċipanti għandhom jingħataw biss livell ta' servizz minimu. Il-[daħħal l-isem tal-BĊ] għandu jinforma lill-parteċipanti tiegħu bil-bidu tal-ipproċessar ta' kontinġenza permess ta' kull mezz disponibbli ta' komunikazzjoni.”; (ii) il-paragrafu 8(b) jinbidel b'li gej: “(b) Fil-każ ta' ħsara ta' [daħħal l-isem tal-BĊ], il-funzjonijiet tekniċi kollha tiegħu, jew xi wħud minnhom, fir-rigward tat-TARGET2-[daħħal ir-referenza għall-BĊ/pajjiż] jistgħu jitwettqu minn BĊi oħra tal-Eurosistema jew mill-SSP.” (f) fl-Appendiċi V, it-tabella fil-paragrafu 3 hija mibdula b'li ġej: “Ħin: Deskrizzjoni 6.45-7.00 Pawża ta' negozju għall-preparazzjoni tal-operazzjonijiet ta' bi nhar (*3) 7.00-18.00 L-ipproċessar ta' bi nhar 17.00 Il-cut-off time għal ħlasijiet tal-klijenti (jiġifieri ħlasijiet meta l-oriġinatur u/jew il-benefiċjarju ta' xi ħlas mhuwiex parteċipant dirett jew indirett kif identifikat fis-sistema bl-użu ta' messaġġ MT 103 or MT 103+ 18.00 Il-cut-off time għal ħlasijiet ta' bejn il-banek (interbank payments) jiġifieri ħlasijiet oħra minbarra dawk tal-klijenti 18.00-18.45 (*4) Proċessar ta' tmiem il-jum 18.15 (*4) Il-cut-off time ġenerali għall-użu ta' faċilitajiet permanenti (Ftit wara) 18.30 (*5) Id-dejta għall-aġġornament tas-sistemi ta' kontabilità hija disponibbli għall-BĊi 18.45-19.30 (*5) L-ipproċessar tal-bidu tal-jum (jum ġdid tan-negozju) 19.00 (*5)-19.30 (*4) Għoti ta' likwidità fil-kont PM 19.30 (*5) Messaġġ “tal-bidu tal-proċedura” u saldu tal-ordnijiet permanenti biex tiġi ttrasferita l-likwidità mill-kontijiet PM għas-subkont(ijiet)/kont mera (saldu relatat mas-sistema anċillari) 19.30 (*5)-22.00 Eżekuzzjoni ta' trasferimenti ta' likwidità addizzjonali permezz tal-ICM għall-proċedura ta' saldu 6 f'ħin reali; l-eżekuzzjoni ta' trasferimenti ta' likwidità addizzjonali permezz tal-ICM qabel ma s-sistema anċillari tibgħat il-messaġġi “bidu taċ-ċiklu” għall-proċedura ta' saldu 6 interfaced; perjodu ta' saldu ta' operazzjonijiet ta' sistemi anċillari ta' matul il-lejl (għall-proċedura ta' saldu ta' sistema anċillari ta' saldu 6 f'ħin reali u proċedura ta' saldu 6 interfaced biss) 22.00-1.00 Perijodu ta' manutenzjoni teknika 1.00-7.00 Proċedura ta' saldu ta' operazzjonijiet ta' sistema anċillari ta' matul il-lejl (għall-proċedura 6 ta' saldu ta' sistema anċillari f'ħin reali u proċedura ta' saldu 6 interfaced) (g) Fl-Appendiċi VI, il-paragrafu 14 huwa ssostitwit b'dan li ġej: “14. Fil-każ ta' parteċipanti diretti, japplikaw ir-regoli li ġejjin dwar il-ħruġ ta' fatturi. Il-parteċipant dirett (il-grupp AL jew maniġer ta' grupp CAI f'każ li jintużaw il-modi AL jew CAI) għandu jirċievi l-fatturi relevanti għax-xahar ta' qabel li jispeċifikaw it-tariffi li għandhom jitħallsu, sa mhux aktar tard mid-disa' jum tan-negozju tax-xahar ta' wara. Il-ħlas għandu jsir sa mhux aktar tard mill-14-il jum ta' xogħol lill-kont speċifikat minn [daħħal l-isem tal-BĊ] u għandu jiġi ddebitat mill-kont PM ta' dak il-parteċipant.”